EkBass/fiwiki-20250220-pages-articles huggingface dataset:
Kokugaku

Kokugaku (, "kansallinen oppi") oli japanilainen filosofinen koulukunta, joka syntyi 1700-luvun lopulla. Kokugakun juuret olivat kangakun eli "kiinalaisen opin", käytännössä kungfutselaisten klassikoiden vastustamisessa: kokugaku- oppineet nostivat niiden sijaan tutkimuksen keskiöön varhaisimmat japanilaiset klassikot, jotka olivat heidän mukaansa säästyneet ulkopuoliselta vaikutukselta. Klassikoihin kuuluivat Kojiki, Nihonshoki ja Man'yōshū. Huomattavimman kokugaku-oppineen Motoori Norinagan mukaan klassikot paljastivat Japanin yhteiskunnan muinaisen harmonian, jossa kungfutselaista etiikkaa ei vaadittu säätelemään alamaisten, hallitsijan ja jumaluuksien välisiä suhteita. Keskeiseksi kokugakussa nousi myös Japanin ja Kiinan sekä myöhemmin lännen välisten erojen tutkiminen. 1800-luvulla kokugaku-liikkeellä, erityisesti Hirata Atsutanen koulukunnalla, oli rooli bakufu- sotilashallituksen kaatamisessa ja keisarin palauttamisessa valtaan. Nämä kokugaku-oppineet näkivät keisarin Japanin jumalallisena hallitsijana, minkä muinaiset tekstit paljastivat. Niinpä Meiji-restauraation jälkeen kokugakun aatteilla oli merkittävä osa uuden keisarillisen valtaideologian luomisessa. Keisarillisen Japanin kaatumisen jälkeen sodanjälkeisenä aikana kokugaku on kuitenkin nähty laajalti ideologisena lähtökohtana Japanin 1930- ja 1940-lukujen fasismin ja militarismin synnylle. ==Lähteet== * Luokka:Japanin historia
Signs of Existence

__NOTOC__ Signs of Existence on vuonna 2008 julkaistu MyGrain-yhtyeen albumi. Albumi nousi Suomen virallisen listan sijalle 32. == Kappaleet == # # # # # # # # # # == Kokoonpano == * Tommy – laulu * Matthew – kitara * Resistor – kitara * Jonas – basso * Janne Manninen – rummut * Eve – kosketinsoitin === Vierailevat muusikot === * Christine Sten – laulu * Antti Hyyrynen – laulu * Mika Ikonen – laulu * Jules Näveri – laulu === Tuotanto === * Janne Saksa – äänittäjä, miksaaja * Minerva Pappi – masteroija == Arvostelut == * Imperiumi: 8½/10 * The Metal Forge: The Metal Forge: Album review * Soundi: Soundi: Levyarvio * V2.fi: V2.fi: Levyarvio == Lähteet == == Aiheesta muualla == * * Luokka:Vuoden 2008 albumit Luokka:MyGrainin albumit Luokka:Janne Saksan tuottamat albumit
Stolberg (televisiosarja)

Stolberg () on ZDF:n vuosina 2006–2013 tuottama saksalainen poliisisarja. Düsseldorfiin sijoittuvan sarjan pääroolissa nähdään rikosylikomisario Martin Stolberg (Rudolf Kowalski) apunaan rikoskomisario Nico Scheiber (Wanja Mues) sekä rikoskomisario Catharina Brandt (Annett Renneberg). Oikeuslääkärinä toimii Hannah Vorskot (Eva Scheurer). Sarjan ohjaajina toimivat mm. Matti Geschonneck, Peter Keglevic ja Michael Schneider. Stolberg on luottamusta herättävä ihminen, johon sekä rikoksen uhrit että tekijät tukeutuvat synninpäästöä hakiessaan. Hän on konstailematon ja suoraviivainen mies jolla on apunaan kaksi nuorta uskollista työtoveria. Sarjassa esiintyivät myös rikoskomisario Sofia Lechner (Victoria Mayer) jaksoissa 1–22 ja rikoskomisario Florian Glade (Aurel Manthei) jaksoissa 1–30. Jaksosta 23 eteenpäin jaoksessa työskentelee rikoskomisario Catharina Brandt, jaksossa 31 sarjaan tulee uusi henkilö rikoskomisario Nico Scheiber. Stolbergia on kuvattu kaikkiaan kahdeksan kautta ja 50 jaksoa. Sarjan viimeinen jakso esitettiin Saksassa 2.3.2013. Suomessa sarjaa ovat esittäneet Yle TV2 ja 1.2.2015 lähtien Yle TV1. Viimeinen jakso esitettiin 6.9.2015. == Aiheesta muualla == * *Stolbergin kotisivut Luokka:2000-vuosikymmenen saksalaiset rikossarjat Luokka:2010-luvun saksalaiset rikossarjat Luokka:ZDF:n televisio-ohjelmat
Kroda

Kroda () on ukrainalainen black metal -yhtye, joka on perustettu vuoden 2003 keväällä. Krodan sanoitukset viittaavat historiaan, luontoon ja pakanallisuuteen. Yhtye toimii tällä hetkellä Purity Through Fire -nimisen levy-yhtiön alaisuudessa. == Historia == Vuoden 2003 keväällä Eisenslav ja Viterzgir perustivat yhtyeen, osin tarkoituksenaan levittää omaa ideologista ja historiallista näkemystään.http://kroda.com.ua/history_e.htm 14\. helmikuuta 2004 yhtye julkaisi ensimmäisen kokopitkän albuminsa, jonka englanninkielinen otsikko oli Cry to me, River, venäläisen Stellar Winter Recordsin sekä ukrainalaisen Rarog Productionin kautta. Myöhemmin saman vuoden huhtikuun 26. päivä ilmestyi venäläisen Orich'n kanssa yhteistuumin tehty split-levy, Legend / Wolfen Loyalty. Vain kolme kuukautta tämän jälkeen, 20. kesäkuuta, julkaistiin järjestyksessä jo toinen kokopitkä, Towards the Firmaments Verge of Life..., Ancient Nationin kautta. Tämän jälkeen kesäkuussa, vuonna 2006 ulos tuli venäläisen Velimorin kanssa tehty split levy, By a Hammer of Spirit and Identity of Blood, joka rajoitettiin 1000:n painokseen. 29. tammikuuta 2007 julkaistiin viimeisin levy, Fimbulvinter, Hammermark Artin kautta. Suurin osa Krodan levyjen ensimmäisistä painoksista on rajoitettu 1000:n kappaleeseen, joskin monet levy-yhtiöt ovat julkaisseet uusintapainoksia albumeista. Yhtye osallistui myös vuonna 2007 julkaistulle venäläiselle Burzum-tribuuttilevylle, Lost Freedom, kappaleen "Jesus' Tod" ukrainankielisellä versiolla. Yhtye oli alun perin tarkoitettu vain studioon, mutta yhtye luopui tästä päätöksestä soittamalla vuoden 2007 elokuussa ensimmäisen live-esiintymisen Krimissä pidetyissä Svarogove Kolo -nimisillä festivaaleilla. Esiintyminen jäi kuitenkin lyhyeksi virkavallan keskeyttäessä soittamisen vain puolentoista kappaleen jälkeen. Yhtyeen toinen esiintyminen oli joulun alla Harkovassa pidetyissä Kolovorot -festivaaleilla. Ensimmäisestä esiintymisestä kehkeytyneistä negatiivisista kokemuksista huolimatta yhtye aikoo jatkaa live-esiintymisiä tulevaisuudessakin. == Diskografia == === Kokopitkät === *Poplatš meni, ritško... (2004) *Do Nebokraju Žyttja... (2005) *Poh’oron Sontsja (2007) * Fünf Jahre Kulturkampf (2009) * Schwarzpfad (2011) * GinnungaGap GinnungaGaldr GinnungaKaos (2015) * Selbstwelt (2018) === Splitit === *Legenda (Mak Tšvite) / Boltšja Vernost (2005) Oprich'n kanssa *Molotom Duhu ta Ednistju Krovi (2006) Velimorin kanssa == Lähteet == ==Aiheesta muualla== * * * http://kroda.com.ua/ Yhtyeen viralliset kotisivut & Luokka:Ukrainalaiset black metal -yhtyeet Luokka:2000-vuosikymmenen yhtyeet ja sooloartistit
Bonfire (yhtye)

Bonfire (vuoteen 1986 asti Cacumen) on vuonna 1976 perustettu saksalainen hard rock -yhtye. Hans Ziller perusti yhtyeen Cacumen vuonna 1972 ollessaan lukiossa. Yhtye vaihtoi nimensä Bonfireksi vuonna 1986 ja se julkaisi debyyttialbuminsa, Don't Touch The Light, samana vuonna. Yhtye oli muutaman vuoden tauolla yhdeksänkymmentäluvulla mutta palattuaan vuonna 1996, se on julkaissut eri kokoonpanojen kanssa lähes vuosittain uuden albumin. Kitaristi Ziller on yhtyeen ainoa alkuperäisjäsen laulaja Claus Lessmanin lähdettyä yhtyeestä vuonna 2015. ==Diskografia== ===Cacumen=== * * ===Bonfire=== ====Studioalbumit==== * * * * * * * * * * * * * * * * * * * ====Kokoelmat ja livealbumit==== * * * * * * * * * * * * * ==Jäsenet== *Claus Lessmann – laulu, kitara *Hans Ziller – kitara *Chris Limburg – kitara, kosketinsoittimet *Uwe Köhler – basso *Jürgen Wiehler – rummut ===Entiset jäsenet=== *Karl Ziller *Hanns Schmidt-Theißen *Hans Hauptmann *Hans Forstner *Robert Prskalowicz *Dominik Huelshorst *Horst Maier-Thorn *Joerg Deisinger *Edgar Patrik *Chris Lausmann *David Reece == Lähteet == Luokka:Saksalaiset hard rock -yhtyeet luokka:Saksalaiset metalliyhtyeet
Tribuuttiyhtye

Tribuuttiyhtye tai tribuuttibändi on yhtye, joka on kunnianosoitus jollekin yhtyeelle tai artistille. Tribuuttiyhtyeet soittavat esikuvansa kappaleita tai muokkaavat niistä omia versioitaan (esimerkiksi suomentavat kappaleita). == Suomalaisia tribuuttiyhtyeitä == Listalla on sekä nykyään toimivia että toimintansa lopettaneita tribuuttiyhtyeitä. * Billion Dollar Babies – tribuutti Alice Cooperille * BOOTLEG – tribuutti John Fogertylle ja Creedence Clearwater Revivalille * DaLi & Co – tribuutti Dave Isokynä Lindholmille * Dear Victims – tribuutti KISS:lle (perustettu 1996, toiminnassa edelleen) * Dimebag Beyond Forever – tribuutti Pantera-kitaristi Dimebag Darrellille * Dionysian Band – tribuutti The Doorsille * Dirty Deeds Indeed – tribuutti AC/DC:lle * Guardians of Mankind – tribuutti Gamma Raylle * Iron Mates - tribuutti Iron Maidenille (perustettu 2016, edelleen toiminnassa) * Irwinin lapset – tribuutti Irwin Goodmanille * Let's Eppelin – tribuutti Led Zeppelinille * Love Removal Machine – tribuutti The Cultille * Mauron Maiden – tribuutti Iron Maidenille * Pulse – tribuutti Pink Floydille * Sapattivuosi – tribuutti Black Sabbathille * Teddy Rok Seven ja In The Spirit of Jaco Pastorius – tribuutti Jaco Pastoriukselle * The Ghost of Bruce Springsteen and the E Street Band – tribuutti Bruce Springsteenille * Traveling Hearts – tribuutti Tom Pettylle (& Heartbreakers) * Wasalandia After Dark – tribuutti D-A-D:lle * Welloheen – tribuutti Helloweenille * Winged Assassins – tribuutti W.A.S.P.:lle (tribuuttiyhtye toimi 2004–2006) Luokka:Yhtyeet
Bonfire

Bonfire voi tarkoittaa ainakin seuraavia: *Bonfire, saksalainen hard rock -yhtye *Bonfire, AC/DC:n kokoelma-albumi vuodelta 1997 *Mars Bonfire (s. 1943), kanadalainen muusikko ja lauluntekijä.
Mitsui

Mitsui Group () on yksi Japanin suurimmista yritysryppäistä eli keiretsuista ja yksi maailman suurimmista osakeyhtiöistä. Yrityksen perusti Mitsui Takatoshi (1622–1694), joka syntyi Matsusakassa nykyisen Mien prefektuurin alueella. Hänen isänsä myi alun perin misoa ja piti panttilainaamoa. Myöhemmin perhe avasi toisen kaupan Edoon. Vuonna 1673 Takatoshi avasi uuden haaraosaston, suuren kimonokaupan Nihonbashiin Edon sydämeen. Ajan kuluessa tämä haara erosi Mitsuista ja muodosti nykyisen Mitsukoshin. Vuonna 1876 perustettiin Mitsui-pankki, Japanin ensimmäinen yksityinen pankki. 1900-luvun alussa Mitsui nousi yhdeksi suurimmista zaibatsu-ryhmistä, ja sillä oli liiketoimintaa lukuisilla aloilla. Toisen maailmansodan ja zaibatsujen hajottamisen jälkeen Mitsui jäi hieman jälkeen kilpailijoistaan Mitsubishistä ja Sumitomosta rakenteensa uudelleenjärjestelyssä. Monet aiemmin Mitsuihin kuuluneet yrityksen ovat itsenäistyneet tai sitoutuneet muihin ryhmiin, esimerkiksi Toshiba, Toyota ja Suntory. Nykyinen Mitsui & Co., Ltd. on virallisesti perustettu 25. heinäkuuta 1945. Yrityksen pääkonttori sijaitsee Tokiossa Chiyodan erillisalueella. Mitsuin pääjohtaja on Shōei Utsuda, yrityksellä on lähes 48 000 työntekijää ja sillä on 159 toimistoa 68 maassa.Corporate profile == Lähteet == == Aiheesta muualla == *Mitsuin kotisivu Luokka:Japanilaiset yritykset
Evje og Hornnes

Evje og Hornnes on Norjan kunta Agderin läänin sisämaassa. Sen rajanaapureita ovat pohjoisessa Bygland, idässä Froland ja Birkenes, etelässä Iveland, Vennesla ja Lindesnes, sekä lännessä Lyngdal ja Åseral. Vuoden 2022 alussa kunnassa oli 3 653 asukasta. Evje og Hornnes tunnetaan kallioperässään esiintyvistä mineraaleista, joita käytetään muun muassa koruissa. Kunnassa toimi myös suuri nikkelikaivos vuosina 1872–1946. == Historia == Aikaisemmat Evjen ja Hornnesin kunnat yhdistyivät vuonna 1960. Pieni alue Birkenesin kunnasta liitettiin Evje og Hornnesiin vuonna 2020. ==Tunnettuja henkilöitä== * Jørgen Løvland (1848–1922), poliitikko == Lähteet == ==Aiheesta muualla== *
Doro

Doro AB on ruotsalainen pörssiyhtiö, joka kehittää, markkinoi ja myy televiestintälaitteita sekä niiden ohjelmistosovelluksia. Doron puhelimia myydään yli 30 maassa ja viidessä eri maanosassa. Yhtiön osake on listattu Tukholman pörssissä. Doron tuotevalikoimaan kuuluvat kiinteän verkon puhelimet sekä erityisesti senioreille suunnitellut lanka- ja matkapuhelimet, ohjelmistot ja muut hoivaelektroniikan tuotteet. Dorolla on yli 40 vuoden kokemus televiestintäalalta. Doro on viime aikoina keskittynyt erityisesti kasvavalle senioriväestölle suunnattujen tuotteiden kehittämiseen, ja sillä on markkinoiden laajin valikoima senioripuhelimia. Doro phone for seniors (16103442603).jpg|Doro PhoneEasy 613. Doro phone for seniors (16723387215).jpg|Doro Liberto 820 mini. ==Lähteet== ==Aiheesta muualla== * Doron suomalaiset kotisivut * Doro Corporate * Doro - OMX Nasdaq Nordic Luokka:Ruotsalaiset pörssiyhtiöt Luokka:Elektroniikkayhtiöt Luokka:Matkapuhelinvalmistajat
Cella

Cella (lat., ”pieni huone”, ”kammio”) eli naos () oli antiikin ajan temppeleissä, kuten kreikkalaisissa ja roomalaisissa temppeleissä, temppelin sisin osa, jonne jumalankuva oli sijoitettu. Termiä naos käytetään erityisesti kreikkalaisista temppeleistä puhuttaessa. Laajemmin naos voi kuitenkin viitata myös koko temppelin ydinrakennukseen cella, pronaos ja opisthodomos mukaan lukien. Termiä cella voidaan käyttää sekä kreikkalaisista, roomalaisista että muista temppeleistä puhuttaessa, ja myös kirkkoarkkitehtuurissa. Cella oli yleensä yksinkertainen, pohjakaavaltaan suorakulmion muotoinen ja ikkunaton huone. Kreikkalaisissa temppeleissä cella oli yleensä rakennuksen keskellä, roomalaisissa temppeleissä puolestaan rakennuksen takaosassa. Cella saattoi olla jaettu pylväsriveillä laivoihin. Mikäli cellassa oli pylväitä, ne olivat usein eri tyylisuuntaa kuin temppelin peristasiksen pylväät. Ainoa sisäänkäynti cellaan oli yleensä itäpäästä pronaoksen tai muun portiikin kautta. Mikäli temppelissä oli cellan takana sijainnut adyton, sinne pääsi vain cellasta. The Temple of Augustus and Rome with the Res Gestae Divi Augusti ("Deeds of the Divine Augustus") inscribed on the walls of the cella, Ancyra, Ankara (Turkey) (25821691100).jpg|Ankyran Augustuksen ja Rooman temppelin cellan seinät. Temple E (Hera) at Selinunte, View Towards the Cella sel8.jpg|Selinuksen Temppeli E:n cellan jäänteet. Cella temple of Fortuna Virilis.jpg|Rooman Portunuksen temppelin cella (vahvennettuna). == Lähteet == == Aiheesta muualla == Luokka:Kirkkoarkkitehtuuri Luokka:Klassisen arkkitehtuurin käsitteet Luokka:Kreikkalainen temppeli Luokka:Tilat
AFM Records

AFM Records on saksalainen metallimusiikin julkaisemiseen keskittyvä levy- yhtiö. AFM Records on julkaissut mm. U.D.O.:n, Doron, Kotipellon, Masterplanin, Edguyn, Avantasian, Annihilatorin, ja Lordin levyjä. Luokka:Saksalaiset levy-yhtiöt Luokka:Metallimusiikin levy-yhtiöt
Uuskungfutselaisuus

Uuskungfutselaisuus (, usein lyhyemmin 理學, lǐxué) on kungfutselaisen filosofisen, uskonnollisen ja poliittisen ajattelun elpynyt muoto, joka syntyi Kiinassa 800-luvun puolivälissä ja hallitsi Kiinan poliittista kulttuuria 1200-luvulta 1800-luvulle saakka. Kiinnostus kungfutselaisuuteen elpyi pitkän, useita vuosisatoja kestäneen buddhalaisen ajattelun valtakauden jälkeen. 1000–1100-luvuilla uuskungfutselaisuuden ydinkäsitteitä kehittelivät lukuisat klassisia kungfutselaisia tekstejä tulkinneet ja niistä väitelleet ajattelijat, joista merkittävimmäksi nousi Zhu Xi (1130–1200). Hän virtaviivaisti ja systematisoi uuskungfutselaista ajattelua: Zhu Xin näkemyksistä tuli 1200-luvulla valtion virallinen oppi, jonka tekstejä esimerkiksi virkamiehiksi haluavien tuli opetella. Sen haastoivat myöhemmin useat filosofit, erityisesti Ming-dynastian aikaan elänyt Wang Yangming (1472–1529), mutta lopullisesti se erotettiin keisarillisesta virkamieskokeesta vasta 1900-luvun alussa. Uuskungfutselaiset mestarit ottivat abstraktin filosofisen ajattelun lisäksi kantaa moraalikysymyksiin ja yksilön kehitykseen. Uuskungfutselaisesta näkökulmasta filosofinen tieto tuli aina yhdistää eettiseen itsetutkiskeluun, jonka tarkoituksena on moraalinen, oikeanlainen käytös. Uuskungfutselaiseen liikkeeseen kuului filosofien lisäksi taiteilijoita, runoilijoita, lääkäreitä, historioitsijoita, virkamiehiä ja niin edelleen. Se kansainvälistyi ja levisi myös muualle Itä-Aasiaan: merkittävä osa uuskungfutselaisesta ajattelusta 1500-luvulta lähtien onkin Korean ja Japanin ansiota. Japanissa uuskungfutselaisuudesta tuli Edo-kaudella valtion virallinen aatesuunta, jolla oli syvä vaikutus koulutetun luokan ajatteluun. Se painotti vallitsevan yhteiskunnallisen järjestyksen säilymistä: ylempien oikeudenmukaisuutta alamaisiaan kohtaan ja vuorostaan alamaisten tottelevaisuutta. Uuskungfutselaisuutta ei tule sekoittaa uuteen kungfutselaisuuteen, joka on yritys kehittää kungfutselaista ajattelua nykyajan tarpeita vastaavaksi. Kiinnostus kungfutselaisuuteen on lisääntynyt Kiinassa 1980-luvulta lähtien. == Lähteet == == Aiheesta muualla == *Writings of the Orthodox School – 文章正宗 *
M/S Swegard

M/S Swegard () on suomalaisen Bore -varustamon omistuksessa oleva kuivarahtialus. Alus on rakennettu vuonna 2001 Damen Shipyardsin telakalla Hoogezandissa, Alankomaissa. Aluksen konttikapasiteetti (TEU) on 224 ja puutavarakapasiteetti 5 700 m³. Kuollutta painoa Swegardilla on 4 951 tonnia. Alus on rekisteröity Suomen lipun alle ja sen kotisatama on Maarianhamina. Swegardin sisaralus on M/S Fingard. == Käyttöhistoria == Vuonna 2001 alus valmistui alankomaalaiselta telakalta. Aluksen ensimmäinen nimi oli Merwedelta. Lokakuussa 2007 suomalainen Bore osti aluksen ja rekisteröi sen Swegard -nimisenä Suomen lipun alle. Kotisatamaksi tuli Maarianhamina. == Lähteet == == Aiheesta muualla == *Bore: M/V Swegard Swegard
Words (kappale)

Words on F. R. Davidin vuonna 1982 julkaistu musiikkikappale. Kappaleen singlelevyä myytiin 8 miljoonaa kappaletta maailmanlaajuisesti. Muun muassa Suomessa, Itävallassa, Norjassa, Ruotsissa ja Saksassa kappale nousi musiikkilistojen kärkeen. == Käännöskappaleet == Kappaleesta on tehty kaksi suomenkielistä käännöskappaletta. Ensimmäinen käännöskappale oli nimeltään "Helli mua hiljaa", jonka esitti ensimmäisenä Berit vuonna 1983. Myöhemmin samana vuonna kappaleen esitti myös Mona Carita. Vuonna 1994 Hausmylly teki kappaleesta oman käännöskappaleen nimeltä "Jos". ==Lähteet== Luokka:Vuoden 1982 kappaleet Luokka:Ranskalaiset musiikkikappaleet Luokka:Popkappaleet
Andrew Davis

Andrew Davis (s. 21. marraskuuta 1946 Chicago, Illinois) on yhdysvaltalainen elokuvaohjaaja ja ajoittainen -tuottaja. Hänen ohjaustöistään parhaiten ovat menestyneet Vaikenemisen laki, Takaa-ajettu ja Kaappaus merellä. Davisin isä oli näyttelijä Nathan Davis, joka esiintyi useassa poikansa elokuvassa. == Filmografia == * Stony Island (1978) * The Final Terror (1983) * Vaikenemisen laki (1985) * Nico (1988) * Salaliitto (1989) * Kaappaus merellä (1992) * Takaa-ajettu (1993) * Ketjureaktio (1996) * Täydellinen murha (1998) * Sivulliset uhrit (2002) * Paahde (2003) * The Guardian – meripelastaja (2006) == Lähteet == == Aiheesta muualla == * * Luokka:Yhdysvaltalaiset elokuvaohjaajat Luokka:Vuonna 1946 syntyneet Luokka:Elävät henkilöt
Lauri Lajunen

Lauri Heikki Juhani Lajunen (s. 2. maaliskuuta 1950 Kajaani)Kuka kukin on 2007, Otava 2006on epäorgaanisen kemian professori, joka oli Oulun yliopiston rehtori 1993–2014. ==Henkilötiedot ja opinnot== Lauri Lajunen syntyi vuonna 1950 Kajaanissa liikennetarkastaja Heikki Lajusen ja toimistosihteeri Elina Perttilän perheeseen. Hän valmistui ylioppilaaksi Launeen yhteislyseosta Lahdesta vuonna 1969 ja sitten Helsingin yliopistosta filosofian kandidaatiksi 1974, filosofian lisensiaatiksi 1975 ja filosofian tohtoriksi 1976. ==Ammatillinen ja muu toiminta== Helsingin yliopistossa Lauri Lajunen toimi tutkimusapulaisena vuonna 1974, assistenttina 1974–1976 ja analyyttisen kemian dosenttina vuodesta 1977 alkaen. Hän on toiminut Oulun yliopiston kemian apulaisprofessorina 1976–1979 ja epäorgaanisen kemian professorina vuodesta 1979 alkaen. Kemian laitoksen esimies hän oli 1982–1993, luonnontieteellisen tiedekunnan varadekaani 1985–1987 ja dekaani 1987–1993. Oulun yliopiston rehtorina hän toimi vuosina 1993–2014. Lauri Lajunen on tehnyt useita opintomatkoja Eurooppaan ja Yhdysvaltoihin, hän oli muun muassa Floridan valtionyliopiston vieraileva professori vuonna 1985. Hän on hoitanut monia eri luottamustehtäviä, kuten kotimaisten ja kansainvälisten kemistien seurojen hallitusten jäsenyydet, korkeakouluneuvoston ja Suomen korkeakoulujen rehtoreiden neuvoston jäsenyys, Oulun yliopistoseuran johtokunnan jäsenyys, Tauno Tönningin Säätiön hallituksen jäsenyys sekä Biocenter Oulun neuvottelukunnan puheenjohtajuus. Lajunen toimi lisäksi pitkään Technopolis Oyj:n hallituksessa ja sai yhteiskuntavastuupartnerina tunnustuspalkinnon Technopoliksen 25-vuotisjuhlassa 2007. Lajusella on noin 300 tieteellistä kemian alan julkaisua ja lisäksi noin 200 kokoomajulkaisua ja yleistajuista artikkelia. Hän on reservin majuri ja saanut muun muassa sotilasansiomitalin, Reserviupseeriliiton kultaisen ansiomerkin sekä ilmatorjunnan ansioristin siivitetyn ammuksen kera. ==Lähteet== === Viitteet === ==Aiheesta muualla== * Oulun yliopiston rehtori ja avajaispuheet. Web Archive. * Lauri Lajusen juhlapuhe Launeen yhteislyseon ja Salinkallion koulun 60-vuotisjuhlassa 20.4.2002. Web Archive. Luokka:Oulun yliopiston professorit Luokka:Suomalaiset professorit Luokka:Suomalaiset kemistit Luokka:Oulun yliopiston rehtorit Luokka:Vuonna 1950 syntyneet Luokka:Elävät henkilöt
Mill Valley

Mill Valley on kaupunki Kalifornian osavaltiossa Yhdysvalloissa. Se on neljä mailia San Franciscoa pohjoisempana. Kaupungissa asui 13 600 ihmistä vuoden väestönlaskennassa. Se sijaitsee Marinin piirikunnassa. Kaupungin pinta-ala on 12,2 neliökilometriä. Kaupungin väentiheys on 1088 asukasta neliökilometrillä. Se on 24 metrin korkeudella merenpinnasta. Hill Valley, joka on fiktiivinen kaupunki Paluu tulevaisuuteen -elokuvissa, on muokattu kaupungin nimestä. == Lähteet == == Aiheesta muualla == Luokka:Kalifornian kaupungit Luokka:Marinin piirikunta
Egyptiläiset

Egyptiläiset voi viitata seuraaviin asioihin: *Egyptiläiset, nykyisen Egyptin valtion kansalaiset *Egyptiläiset, Muinaisen Egyptin valtakunnan väestö *Egyptiläiset, etninen ryhmä pääasiassa Kosovossa ja Makedoniassa.
Toyotomi Hideyori

Toyotomi Hideyori (, 29. elokuuta 1593 Osaka – 4. kesäkuuta 1615 Osaka) oli Japanin pitkän sisällissodan jälkeen yhdistäneen Toyotomi Hideyoshin poika ja seuraaja. Hänen äitinsä Yodo-dono oli Oda Nobunagan sisarentytär. Kun Hideyoshi kuoli vuonna 1598, viiden vanhemman neuvostossa, jonka hän oli nimittänyt hallitsemaan Hideyorin sijasta, alkoi sisäinen taistelu vallasta. Vuonna 1600 vallan otti käsiinsä Tokugawa Ieyasu voitettuaan Sekigaharan taistelun. Hideyori naitettiin Ieyasun seitsemänvuotiaan pojantyttären Senhimen kanssa, jotta hän pysyisi uskollisena Tokugawa-klaanille. Ieyasu piti nuorta Hideyoria kuitenkin edelleen mahdollisena uhkana ja hyökkäsi hänen kimppuunsa Osakan piirityksessä talvella 1614. Hyökkäys epäonnistui, mutta Hideyori saatiin allekirjoittamaan aselepo ja purkamaan hallitsemansa Osakan linnan puolustukset. Huhtikuussa 1615 Ieyasu sai kuulla, että Hideyori oli keräämässä suurempia joukkoja kuin edellisenä talvena ja yritti estää linnan vallihaudan täyttämisen. Hideyorin joukot (läntinen armeija) hyökkäsivät shōgunin joukkojen (itäinen armeija) kimppuun Osakan lähellä. Hideyorin joukot alkoivat hävitä taistelun; linnan puolustuksia ei ehditty enää parantaa tarpeeksi, se sytytettiin tuleen ja lopulta Hideyori teki seppukun. Hideyorin kahdeksanvuotias poika Kunimatsu otettiin kiinni ja mestattiin. Hänen tyttärensä taas lähetettiin Tōkei-jin temppeliin Kamakurassa, jossa hänestä tuli myöhemmin abbedissa Tenshū-ni. == Lähteet == == Aiheesta muualla == *Osakan linnan historia Luokka:Samurait Luokka:Vuonna 1593 syntyneet Luokka:Vuonna 1615 kuolleet
M/S Nedgard

M/S Nedgard () on suomalaisen Bore -varustamon omistuksessa oleva kuivarahtialus. Alus on rakennettu vuonna 1987 J.J. Sietaksen telakalla Hampurissa, Saksassa. Aluksen konttikapasiteetti (TEU) on 198 ja puutavarakapasiteetti 4 400 m³. Kuollutta painoa Nedgardilla on 3 004 tonnia ja jääluokitus on 1A eli alus pystyy kulkemaan useimmissa jääolosuhteissa yksin. Alus on rekisteröity Suomen lipun alle ja sen kotisatama on Maarianhamina. == Käyttöhistoria == Vuonna 1987 alus valmistui J.J. Sietaksen telakalta ja sai nimekseen Petuja. Vuonna 1994 alus sai nimen Domalde. Jälleen vuonna 1995 nimi vaihtui; Dyggve. Vuonna 2001 suomalainen Bore osti aluksen ja rekisteröi sen Suomen lipun alle nimellä Nedgard. Kotisatamaksi tuli Maarianhamina. == Lähteet == == Aiheesta muualla == *Bore: M/V Nedgard *Kuvia Nedgardista *Aluksen sijainti Nedgard
Independence (Kansas)

Independence on kaupunki Montgomeryn piirikunnassa Kansasin osavaltiossa Yhdysvalloissa. Vuoden 2000 väestönlaskennan mukaan kaupungin väkiluku oli 9 483. Kaupungin pinta-ala on 12,9 neliökilometriä, ja väentiheys on 764,2 asukasta neliökilometrillä. Kaupungin korkeus merenpinnasta on 245 metriä. Kaupungissa ei ole vesistöjä lainkaan. ==Lähteet== Luokka:Kansasin kaupungit
Independence

Independence on monen yhdysvaltalaisen asutuskeskuksen nimi: *Independence, Alabama *Independence, Tellerin piirikunta, Colorado *Independence, Pitkinin piirikunta Colorado *Independence, Indiana *Independence, Iowa *Independence, Inyon piirikunta, Kalifornia *Independence, Calaverasin piirikunta, Kalifornia *Independence, Kansas *Independence, Kentucky *Independence, Louisiana *Independence, Barbourin piirikunta, Länsi-Virginia *Independence, Clayn piirikunta, Länsi-Virginia *Independence, Jacksonin piirikunta, Länsi-Virginia *Independence, Prestonin piirikunta,Länsi-Virginia *Independence, Hennepinin piirikunta, Minnesota *Independence, St. Louisin piirikunta, Minnesota *Independence, Mississippi *Independence, Missouri *Independence, New York *Independence, Cuyahogan piirikunta, Ohio *Independence, Defiancen piirikunta, Ohio *Independence, Oregon *Independence, Snyderin piirikunta, Pennsylvania *Independence, Washingtonin piirikunta, Pennsylvania *Independence, Teksas *Independence, Utah *Independence, Virginia *Independence, Wisconsin
Dick Armey

Richard Keith ”Dick” Armey (s. 7. heinäkuuta 1940 Cando, Pohjois-Dakota) on yhdysvaltalainen republikaanisen puolueen poliitikko. Hän istui Yhdysvaltain edustajainhuoneen jäsenenä Texasin 26. vaalipiiristä vuosina 1985–2003 ja toimi edustajainhuoneen enemmistöjohtajana vuosina 1995–2003. Armey on joutunut toistuvilla ”lipsahduksillaan” useasti pinteeseen; hän on muun muassa hyökännyt Barney Frankia vastaan nimittämällä tätä ”Barney Fagiksi” ja väittämällä sitä vahingoksi. Frank on demokraatti ja avoimesti homoseksuaali edustajainhuoneen pitkäaikaisjäsen. == Lähteet == Luokka:Texasilaiset poliitikot Luokka:Yhdysvaltain edustajainhuoneen jäsenet Luokka:Yhdysvaltain edustajainhuoneen enemmistöjohtajat Luokka:Yhdysvaltalaiset republikaanipoliitikot Luokka:Vuonna 1940 syntyneet Luokka:Elävät henkilöt
USS Arizona (BB-39)

USS Arizona (runkonumero BB-39) oli Yhdysvaltain laivaston vuonna 1916 valmistunut Pennsylvania-luokan taistelulaiva ensimmäisessä maailmansodassa ja upposi Keisarillisen Japanin laivaston hyökätessä Pearl Harboriin 7. joulukuuta 1941. Hylky makaa edelleen uppoamispaikallaan muistomerkkinä ja merimiesten hautana. Pinnan yläpuolelle jääneet kansirakenteet ja aseistus on purettu. Tykkitorneista kaksi asennettiin rannikkotykistöön. Yksi asennettiin hyökkäyksessä vaurioituneeseen USS Nevadaan. Neljäs tykkitorni poistettiin vasta vuonna 1983. == Palvelus == Palvelukseen otettaessa alus liitettiin Yhdysvaltain Atlantin laivastoon, mistä se siirrettiin 1921 Yhdysvaltain Tyynenmeren laivaston 3. taistelulaivaviirikköön. Se oli modernisoitavana 15. heinäkuuta 1929-1. maaliskuuta 1931 Norfolkin laivastontelakalla, minkä jälkeen alus palasi viirikköönsä. Alus oli 1932 viirikön lippulaivana, kunnes se sijoitettiin 2. taistelulaivaviirikön lippulaivaksi. Alus oli syyskuusta 1937 alkaen 1. taistelulaivaviirikön lippulaivana.Whitley, M. J. s. 263-264 Alus oli huollettavana Puget Soundissa, josta se palasi palvelukseen maaliskuussa 1939. Myöhemmin se oli uudelleen telakalla, josta se palasi palvelukseen kesäkuussa 1941.Whitley, M. J. s. 264 Alus oli keisarillisen Japanin laivaston ilmavoimien koneiden hyökätessä 7. joulukuuta 1941 Pearl Harboriin 1. taistelulaivaviirikön lippulaivana. Alukseen osui kahdeksan pommia ja vasempaan kylkeen etummaisen tykkitornin kohdalle torpedo. Yksi pommeista läpäisi mustaa ruutia sisältäneen varastohuoneen etummaisten tornien välillä aiheuttaen suuren räjähdyksen, joka laukaisi etummaisen ammusvaraston. Alus upposi vieden mukanaan 1 177 merimiestä, joista suurin osa hukkui jäätyään uppoavan laivan sisälle. Kaatuneiden joukossa oli 1. taistelulaivaviirikön komentaja kontra-amiraali Isaac C. Kidd. Alus poistettiin alusrekisteristä 1. joulukuuta 1942. Hylky jätettiin Pearl Harborin satamaan hautamuistomerkiksi. Alus listattiin 16. toukokuuta 1958 virallisesti hautamuistomerkiksi, mikä vahvistettiin 30. kesäkuuta 1962. == Lähteet == *Stillwell, Paul. Battleship Arizona: An Illustrated History. Annapolis, Maryland: US Naval Institute Press, 1991. * * === Viitteet === == Aiheesta muualla == *Laivan kotisivut *Historic Naval Ships Association - USS Arizona Luokka:Pennsylvania-luokan taistelulaivat Luokka:Yhdysvaltalaiset ensimmäisen maailmansodan taistelulaivat Luokka:Yhdysvaltalaiset toisen maailmansodan taistelulaivat Luokka:Yhdysvaltain museolaivat Luokka:Yhdysvaltain muistomerkit Luokka:Tyynenmeren hylyt Luokka:Havaijin rakennukset ja rakennelmat Luokka:National Register of Historic Places -kohteet Havaijilla Luokka:Oahu
Michael Seifert

Michael Seifert (16. maaliskuuta 1924 Landau, Ukrainan SNT – 6. marraskuuta 2010 Caserta, Italia) oli entinen SS-mies ja sotarikollinen. Hän oli SS- vartijana Italiassa toisen maailmansodan aikana. Hän oli vartijana Bolzanon keskitysleirillä, johon koottiin Italian juutalaisia lähetettäviksi Keski- Euroopan tuhoamisleireille. Hänet tunnetaan Bolzanon petona ja teurastajana. Hän syyllistyi murhiin ja pahoinpitelyihin ollessaan leirivartijana, ja Italiassa hänet tuomittiin poissaolevana elinkautiseen vankeuteen. Sodan jälkeen hän muutti Kanadaan. Hänet luovutettiin Italiaan 15. helmikuuta 2008 kärsimään vankeusrangaistustaan. Seifert kuoli 86-vuotiaana sairaalassa kaaduttuaan vankilassa kuukautta aiemmin. == Lähteet == == Aiheesta muualla == * http://www.verkkotie.fi/index.php?option=com_content&task;=view&id;=33006&Itemid;=40&PHPSESSID;=bce10908990cc78cd6b926671ae0807d * http://www.uusisuomi.fi/ulkomaat/14919-kanada-lahettaa-natsirikollisen- italiaan * http://canadianpress.google.com/article/ALeqM5geYI7ZkxdISlCkrhbTj4Ya3B9sKA Luokka:Sotarikoksista vankeuteen tuomitut Luokka:SS-sotilaat Luokka:Vuonna 1924 syntyneet Luokka:Vuonna 2010 kuolleet
Aleksandr Botšarov

Aleksandr Botšarov (, s. 26. helmikuuta 1975 Irkutsk) on venäläinen maantiepyöräilijä. Hän aloitti ammattilaisuransa AG2R-joukkueessa 2000–2003, edusti Crédit Agricolea 2004–2008 ja Katjušaa 2009–2010. Hän voitti Välimeren ajon vuonna 2008. == Saavutuksia == ;1999 :Tour de l'Avenir, voitto etapilla 9 ;2001 :Ranskan ympäriajo, kokonaiskilpailussa 17., kolmas etapilla 16 ;2002 :Tour Down Under, kokonaiskilpailussa toinen :Ranskan ympäriajo, toinen etapilla 14 ;2006 :Välimeren ajo, kokonaiskilpailussa toinen :Clásica de San Sebastián, neljäs :Puolan ympäriajo, kokonaiskilpailussa kuudes :MM- kilpailujen maantieajo, kahdeksas ;2008 :Välimeren ajo, kokonaiskilpailun ja etapin 3 voitto :Ranskan ympäriajo, kokonaiskilpailussa 18. ;2009 :Ranskan ympäriajo, kokonaiskilpailussa 18. :Tre Valli Varesine, kolmas ;2010 :Tour du Limousin, etapin 3 voitto == Lähteet == *Aleksandr Botšarov Trap–Friis- tietokannassa *Aleksandr Botšarov Cycling Archives -tietokannassa Luokka:Venäläiset maantiepyöräilijät Luokka:Vuonna 1975 syntyneet Luokka:Elävät henkilöt
Delphinus capensis

Delphinus capensis oli Delphinus-suvun valaslaji, joka kuitenkin 2010-luvulla todettiin virheelliseksi. D. capensis -lajin tuntomerkkinä pidettiin pidempää nokkaa, mutta sen on todettu sittemmin johtuneen paikallisesta elinympäristöstä.Perrin, William F: ”Common Delphin”. Teoksessa: D. capensis erotettiin omaksi lajikseen, kun vuonna 1994 Tyynenmeren koillisosassa tehty tutkimus havaitsi morfologisia ja geneettisiä eroja lajin delfiini Delphinus delphis sisällä. Kuonon ja poskiluun välistä suhdetta alettiin käyttää erottamaan lajit toisistaan levinneisyysalueen eri osissa. Morfologian perusteella D. capensis -lajin tulkittiin esiintyvän rannikon läheisyydessä Tyynenmeren koillis- ja kaakkoisosissa, Japanin ympäristössä, Atlantin lounais- ja kaakkoisoissa, Karibialla ja mahdollisesti Intian valtameressä. Atlantin lounaisosissa molempien Delphinus-lajien levinneisyysalue osuu päällekkäin, ja siellä tehtyjen, vuonna 2015 julkaistujen tutkimusten perusteella D. delphis ja D. capensis eivät eroa geneettisesti toisistaan. Siksi D. capensis ei ole oma lajinsa. Jollain alueilla pitkäkuonoiset delfiinit ovat geneettisesti lähempänä lyhytkuonoisia delfiinejä kuin joidenkin toisten alueiden pitkäkuonoisia delfiinejä. == Lähteet == Luokka:Delfiinit
Narsarsuaqin lentoasema

Narsarsuaqin lentoasema on lentoasema Narsarsuaqin kylän lähellä Kujalleqin kunnassa Grönlannissa. ==Historia== ===Toinen maailmansota=== Narsarsuaqin lentokentän rakensi Yhdysvaltain puolustusministeriö (silloin nimeltään War Department) sotilaslentokentäksi. Rakentaminen alkoi kesäkuussa 1941, ja ensimmäinen lentokone laskeutui tammikuussa 1942. Lentokentällä, joka koodinimi oli "Bluie West One", oli toisen maailmansodan aikana PBY Catalina ja B-25 Mitchell-laivueita, joiden tehtävänä oli suojata liittoutuneiden saattueita ja seurata ja tuhota saksalaisia sukellusveneitä. 250-paikkainen sotilassairaala valmistui 1943 ja toisen maailmansodan aikana kaupungissa asui noin 4 000 ihmistä. On arvioitu, että sodan aikana yli 10 000 lentokonetta lennettiin Narsarsuaqin lentokentän kautta Eurooppaan. Kesäkuun kuudes 1942 huoltoalus "SS Montrose" haaksirikkoutui kallioon Narsarsuaqin vuonossa lounaaseen lentokentästä. Ensimmäinen Tanskan ilmavoimien lentokone Narsarsuaqissa oli PBY Catalina vuonna 1947 ja B-17 Flying Fortress vuonna 1948. ===Sodan jälkeen=== Siviililentoliikenne alkoi 1949 SAS:n ja Icelandairin Douglas DC-4 -lentokoneilla. ===Nykyään=== Tammikuun alusta 1988 Narsarsuaqin lentokenttää on hallinnoinut Grönlannin lentoasemahallinto Mittarfeqarfiit. Narsarsuaqista on yhteydet Nuukiin, Kangerlussuaqiin ja Reykjavíkiin pienkoneilla sekä Kööpenhaminaan Boeing 757:lla. Jäänseuraajat ovat edelleen Narsarsuaqissa ja lennot lennetään Ecureuil-helikoptereilla. Kun Qaqortoqin lentoasema valmistuu syksyllä 2025, Narsarsuaqin lentoaseman kiitotie suljetaan ja lentoasema muutetaan helikopterikentäksi. Kylän asukasluvun on tämän seurauksena pelätty putoavan 100–160 asukkaasta jopa noin 20 asukkaaseen, ja sen on arveltu tuovan epävarmuutta myös seudun matkailuun. ==Lentoyhtiöt ja kohteet== * Air Greenland (Alluitsup Paa, Kööpenhamina, Kangerlussuaq, Kangilinnguit, Nanortalik, Narsaq, Nuuk, Paamiut, Qaqortoq) * Air Iceland (Reykjavík-Domestic, kesäisin) ==Lähteet== ==Aiheesta muualla== * Narsarsuaqin lentoasema Luokka:Grönlannin lentoasemat Luokka:Kujalleq
Nobuyoshi Araki

Nobuyoshi Araki (; s. 25. toukokuuta 1940 Tokio) on japanilainen valokuvaaja, jonka kokoelmia on julkaistu sadoissa kirjoissa. Hän on tunnettu banaaleista päiväkirjamaisista kuvista sekä eroottissävytteisistä valokuvista. Björk on Arakin työn ihailija ja yksi malleista; Araki valokuvasi tämän Telegram- albumin (1997) kannen. == Lähteet == == Aiheesta muualla == * Luokka:Japanilaiset valokuvaajat Luokka:Vuonna 1940 syntyneet Luokka:Elävät henkilöt
Pemmikaani

Pemmikaani on talin ja jauhetun kuivalihan tiivis sekoitus, joka voidaan maustaa kuivatuilla marjoilla. Pohjois-Amerikan kantaväestö käytti pemmikaania aiemmin matkaeväänä ja ravitsevana hätäravintona. Nykyisin pemmikaani-nimisiä tuotteita valmistetaan evääksi retkeilijöiden käyttöön. Pemmikaanin nimi on juonnettu creenkielisestä sanasta pimîhkân. Pemmikaani valmistettiin perinteisesti vähärasvaisesta biisonin, hirven,peuran tai muun riistaeläimen lihasta. Liha paloiteltiin ohuiksi viipaleiksi ja kuivattiin rapeaksi auringossa tai pienellä tulella. Sen jälkeen se jauhettiin kivillä lähes jauhemaiseksi, ja siihen sekoitettiin puolet sulaa talia. Joskus mukaan pantiin kuivattuja ja hienoksi jauhettuja mustikoita, puolukoita, marjatuomipihlajan tai virginiantuomen marjoja. Valmis sekoitus pakattiin nahkapussiin. Nykyään pemmikaania valmistetaan myös naudanlihasta.Encyclopaedia Fennica, Helsinki Otava 1963 Runsaan energiapitoisuuden ohella pemmikaani tunnetaan säilyvyydestään. Se voi pysyä käyttökelpoisena vuosia tai jopa vuosikymmeniä. Pemmikaanin tapaista ovat alkujaan olleet Britanniassa tehty mincemeat ja eteläafrikkalaista alkuperää oleva Biltong. Kasvispohjaista pemmikaania sanotaan granolaksi. Pemmikaaniin turvautuivat matkoillaan mm. kuuluisat etelänavan tutkijat Roald Amundsen ja Robert Scott. Suomessa pemmikaani on tullut tutuksi muun muassa Tex Willer -sarjakuvista ja Juhani Peltosen romaanihenkilön Elmon suosikkiruokana omenoiden ja rommin ohessa. ==Katso myös== *Kuivaliha ==Lähteet== Luokka:Liha ja lihavalmisteet
Kankaronmäki

Kankaronmäki on Kouvolan asuinalue, Keskustan suuralueella, Kankaron kaupunginosassa. Se sijaitsee Kotkaan johtavan Kymenlaaksontien (seututie 367) itäpuolella Eskolanmäestä luoteeseen ja Sarkolasta etelään, noin 2 kilometrin etäisyydellä Kouvolan keskustasta. Kankaronmäki on pääosin 1970- ja 1980-luvuilla rakennettua rivitalovaltaista aluetta. Alueella sijaitsee muun muassa K-Supermarket Kankaro. == Lähteet == * Radan eteläpuolen asuinalueet . Kouvolan kaupunki, 2013. Viitattu 24.12.2013 Luokka:Kouvolan pienalueet
Maurizio Giuliano

Maurizio Giuliano (s. 24. helmikuuta 1975) on italialainen kirjailija, journalisti ja matkailija. Guinnessin ennätysten kirjan mukaan hän on vuodesta 2004 ollut nuorin henkilö, joka on vieraillut maailman kaikissa itsenäisissä valtioissa. Hän on työskennellyt useissa kansainvälisissä järjestöissä, muun muassa YK:n humanitaaristen operaatioiden tiedottajana. Vuosina 2006 ja 2007 hän työskenteli YK:lle Keski-Afrikan tasavallassa ja Sudanissa. Giuliano on opiskellut Cambridgen ja Oxfordin yliopistoissa filosofiaa, politiikan tutkimusta ja taloustiedettä erikoistuen latinalaiseen Amerikkaan ja Itä- Eurooppaan. == Teokset == * La Transición Cubana y el 'Bloqueo' Norteamericano, Ediciones CESOC; 1st edition (toukokuu 1997), ISBN 956-211-062-1. * El Caso CEA: Intelectuales e Inquisidores en Cuba, Ediciones Universal; 2nd edition (marraskuu 1998), ISBN 0-89729-870-5. Luokka:Italialaiset kirjailijat Luokka:Brittiläiset kirjailijat Luokka:Vuonna 1975 syntyneet Luokka:Elävät henkilöt
Louie Bellson

Louie Bellson, joskus Louis Bellson, (oik. Luigi Paulino Alfredo Francesco Antonio Balassoni, 6. heinäkuuta 1924 Rock Falls, Illinois, Yhdysvallat – 14. helmikuuta 2009 Los Angeles) oli yhdysvaltalainen jazzrumpali. Hän oli ensimmäisiä soittajia, jotka ottivat käyttöön kaksi bassorumpua. Hän on julkaissut useita rumpujensoittoa käsitteleviä kirjoja ja oli myös tuottelias säveltäjä. Bellson on työskennellyt useiden musiikinhistorian tunnetuimpiin kuuluvien jazzmuusikoiden kanssa. Näiden joukossa ovat Duke Ellington, Count Basie, Benny Goodman, Harry James, Sarah Vaughan, Art Tatum, Oscar Peterson, Pearl Bailey, Dizzy Gillespie, Tommy Dorsey, Mel Tormé ja Tony Bennett. Hänen uransa kesti 1940-luvulta syksyyn 2008, jolloin hän soitti vuosittain järjestettävillä omilla perinnepäivillään. Ura sai lentävän lähdön, sillä hän sai 1942 kiinnityksen rumpaliksi Benny Goodmanin orkesteriin. Hänellä oli myös omia yhtyeitä, ja hän julkaisi omalla nimellään noin 50 albumia. Hän oli tunnettu erityisesti big band -rumpalina, mutta soitti myös pienissä yhtyeissä. Bellson syntyi italialais-amerikkalaiseen perheeseen. Hänen isällään oli kotikaupungissa soitinkauppa. Bellson oli naimisissa laulaja- näyttelijä Pearl Baileyn kanssa tämän kuolemaan vuoteen 1990 saakka. Hän avioitui parin vuoden kuluttua uudestaan, ja MITistä valmistuneesta Francine Bellsonista tuli hänen managerinsa. Hänellä on kaksi tytärtä ensimmäisestä avioliitosta. ==Diskografiaa== Orkesterinjohtaja *The Amazing Artistry of Louis Bellson (Norgran) (1954) *The Exciting Mr. Bellson and His Big Band (Norgran) (1954) *Live at Flamingo Hotel 1959 (Jazz Hour) (1959) *Big Band Jazz from the Summit (Roulette Birdland) (1962) *Explorations with Lalo Schifrin (Roulette Birdland) (1964) *Are You Ready for This? with Buddy Rich (Roost) (1965) *Thunderbird (Impulse!) (1965) *Repercussion (Studio2Stereo) (1967) *Breakthrough! (Project 3) (1968) *Conversations (Vocalion) (1972) *150 MPH (Concord) (1974) *Raincheck (Concord) (1978) *Dynamite! (Concord)(1979) *1979 – Live at Ronnie Scott's Club (1979) *1979 – Side Track (Concord) (1979) *1980 – London Scene (Concord) (1980) *1982 – Hi Percussion (accord) (1982) *1982 – Cool, Cool Blue (Pablo) (1982) *1982 – The London Gig (Pablo)(1982) *1984 – Louis Bellson & Explosion (pausa) (1984) *1993 – Live From New York (Telarc) (1993) *1996 – Air Bellson (Concord) (1996) Kokoelmat *Louis Bellson, With Bells On! (Vogue Jazz (1979) *Classic Drum Solos and Drum Battles DVD (Hal Leonard) (2001) *Pete York's Super Drumming, Vol. 1 (Inakustic Gmbh) (2002) *Pete York's Super Drumming, Vol. 3 (Inakustic Gmbh) (2008) Sessiomuusikkona James Brown *Soul on Top (1969) Dizzy Gillespie *Roy and Diz (Clef, 1954) Roy Eldridge Stephane Grappelli *Classic Sessions: Stephane Grappelli, Phil Woods and Louie Bellson (1987) Oscar Peterson *The Tenor Giants Featuring Oscar Peterson (1975) Sarah Vaughan *How Long Has This Been Going On? (1978) ==Filmografia== Orkesterinjohtaja *Louis Bellson and His Big Band (VIEW) (2003) *Cobham Meets Bellson (VIEW) (2007) ==Lähteet== Luokka:Yhdysvaltalaiset jazzrumpalit Luokka:Vuonna 1924 syntyneet Luokka:Vuonna 2009 kuolleet
Martin Čech

Martin Čech (2. kesäkuuta 1976 – 6. syyskuuta 2007) oli tšekkiläinen jääkiekkoilija. Hänen pelipaikkansa oli puolustaja. Tšekissä hän pelasi Extra- liigassa, joukkueissa HC Zlin ja HC Lasselsberger, ennen kuin siirtyi Suomeen SM-liigaan JYPin joukkueeseen, jossa hän pelasi yhden kauden. Sieltä hän siirtyi Pelicansin joukkueeseen, jossa viihtyi kaksi kautta. Sen jälkeen Čech meni pelaamaan Venäjän Super liigaan pelaten Metallurg Magnitogorskissa, Sibir Novosibirskissa ja Salavat Yulaeva Ufassa. Venäjältä hän siirtyi takaisin Tšekin Extra-liigaan pelaamaan HC Moeller Pardubiceen. Martin Čech edusti Tšekkiä kansainvälisellä tasolla asti. Hän kuoli auto-onnettomuudessa 6. syyskuuta 2007. == Lähteet == Luokka:Tšekkiläiset jääkiekkoilijat Luokka:Vuonna 1976 syntyneet Luokka:Vuonna 2007 kuolleet Luokka:Liikenneonnettomuudessa kuolleet
Peter Weller

Peter Frederick Weller (s. 24. kesäkuuta 1947 Stevens Point, Wisconsin) on yhdysvaltalainen Oscar-ehdokkuuden saanut näyttelijä, joka tunnetaan parhaiten RoboCop-elokuvista. ==Elämäkerta== Peter syntyi Stevens Pointissa, Wisconsinissa kesällä 1947. Hän kasvoi keskiluokkaisessa katolilaisessa perheessä; hänen äitinsä Dorothy oli kotiäiti ja isänsä Frederick lakimies ja tuomari sekä entinen armeijan helikopterilentäjä. Kun hänen isänsä vielä palveli armeijassa, Peter vietti lapsuudessaan useita vuosia ulkomailla. Perhe asui monta vuotta muun muassa Saksassa, ennen kuin muutti takaisin Yhdysvaltoihin Texasiin. San Antoniossa Peter kävi Alamo Heights High Schoolia, josta hän siirtyi valmistuttuaan opiskelemaan Pohjois-Texasin yliopistoon. Peter suoritti teatteritaiteen tutkinnon ja aloitti näyttelijänuransa heti valmistuttuaan American Academy of Dramatic Artsista. Vuonna 2014 Weller väitteli taidehistorian tohtoriksi Kalifornian yliopistosta.Alumni PhD Recipients - UCLA Art History ==Näyttelijänura== Peterin näyttelijänura alkoi 1970-luvulla teatterissa, ja hän esiintyi myös Broadwaylla. Samoihin aikoihin Peteristä tuli Actors' Studion jäsen. Pitkän uransa aikana hän on esiintynyt useissa elokuvissa ja televisiosarjoissa, kuten Superässä – Buckaroo Banzai, RoboCop, RoboCop 2, Rakkauden jumalatar, Sirius 6B – Tuhon planeetta, Odyssey 5, Sons of Anarchy ja 24. == Lähteet == == Aiheesta muualla == * Peter Weller Internet Broadway Databasessa (IBDb.com) * TV.com * Video: RoboCop Speaks to Detroit Luokka:Yhdysvaltalaiset elokuvanäyttelijät Luokka:Yhdysvaltalaiset televisio-ohjaajat Luokka:Vuonna 1947 syntyneet Luokka:Elävät henkilöt
Martti Mäki

Martti Sakari Mäki (s. 16. elokuuta 1947 Oulu) on suomalainen taidemaalari ja taidegraafikko. Hän opiskeli Suomen Taideakatemian koulussa vuosina 1965–1969 ja Ruotsin kuninkaallisessa taideakatemiassa vuosina 1969–1971. Mäki debytoi taiteilijana Oulussa vuonna 1964. Kotimaisten näyttelyiden lisäksi hänen töitään on ollut näytteillä muun muassa Tukholmassa, Odessassa, Bodenissa, Oslossa, Rostockissa, Monacossa ja Leverkusenissa. Suomesta Mäen teoksia löytyy muun muassa Suomen valtion, Ateneumin, Helsingin kaupungin ja Oulun taidemuseon kokoelmista. Mäen suurin yksittäinen maalaus oli hänen Oulun keskustan Vaaran kaupunginosaan Pakkahuoneenkadulle toteuttamansa ulkoseinämaalaus Elämä on palamista, jonka koko oli yhteensä yli 100 neliömetriä. Rakennus, jonka seinässä maalaus oli, purettiin vuonna 2007. Mäki sai Valtion kuvataidepalkinnon vuonna 1969. Seinämaalausten, pienoistilataideteosten, kineettisten töiden ja julisteiden lisäksi Mäki on kunnostautunut myös julkisten muotokuvamaalausten tekemisessä. Martti Mäki on Suomen Taidemaalariliiton jäsen ja hän työskentelee Oulun Pikisaaressa. Hän on naimisissa näyttelijä ja ohjaaja Liisa Toivosen kanssa. Mäki sai valtion taiteilijaeläkkeen vuonna 2008. == Kirjallisuutta == * Reijo Rinnekangas: Pohjoista valoa, Pohjoinen, 1990 * ==Julkisia teoksia== * Metamorfoosi, 1972, seinämaalaus, Oulun kaupunginteatteri * Yksiössä jossakin, 1973, seinämaalaus, Oulun keilahalli * Haukka ja varikset, 1976, maalaus, Tuiran ala-aste, Oulu * Iltapäivä, 1978, maalaus, Rajakylän ala-aste, Oulu * Leipiä, 1981, maalaus, Myllyojan ala-aste, Oulu * Ei pakokaasuja taivaalle, maalaus, Yleisradion Oulun toimitalo * Afrojazzia, 1986, seinämaalaus, Oulun musiikkikeskus * Franzenin talossa, 1988, seinämaalaus, Franzenin talo, Oulu * Pohjolan tyttö, 1988, maalaus, Baruch International Fashion Group, Hollanti * Elämä on palamista, 1990, ulkoseinämaalaus, Oulun keskusta (tuhoutui rakennuksen purkamisen yhteydessä) * Ookko nää Oulusta, 2002, maalaus, Oulun Uusi Seurahuone * Tiernapojat, 2008, ulkoseinämaalaus, Oulun keskusta, Kauppurienkatu 6-8 == Lähteet == ==Aiheesta muualla== * * Martti Mäen henkilökuvaus * Martti Mäen maalaama Jorma Kohon muotokuva * Martti Mäen maalaama Elina Hoffrenin muotokuva * Martti Mäen seinämaalaus Elämä on palamista * Martti Mäen piirtämä Pelmun juliste Oulun kaupunginkirjasto - maakuntakirjaston sivuilla __notoc__ Luokka:Suomalaiset taidemaalarit Luokka:Muotokuvamaalarit Luokka:Suomalaiset taidegraafikot Luokka:Vuonna 1947 syntyneet Luokka:Elävät henkilöt
Boyd Bennett

Boyd Bennett (7. joulukuuta 1924 – 2. kesäkuuta 2002) oli yhdysvaltalainen laulaja-lauluntekijä. Hän syntyi Muscle Shoalsissa, Alabamassa ja tuli tunnetuksi etupäässä hiteillään "Seventeen" (1955) sekä "My Boy – Flat Top" (1955). 77-vuotiaana keuhkofibroosin komplikaatioihin kuollut Bennett kuuluu Rockabilly Hall of Fameen. == Aiheesta muualla == * http://www.boydbennett.com Luokka:Yhdysvaltalaiset laulaja-lauluntekijät Luokka:Vuonna 1924 syntyneet Luokka:Vuonna 2002 kuolleet
24 Online

24 Online (virallisesti IS-Line Oy) oli suomalainen vuonna 2003 perustettu pääkaupunkiseudulla toiminut internet-operaattori. 24 Onlinen omistajia olivat suomalaiset piensijoittajat sekä yrityksen toimiva johto. 24 Online toimi pääkaupunkiseudun kattavassa runkoverkossa (ent. Saunalahden SaunaVerkko). Päätuotteina olivat yrityksille tarjottavat G.shdsl- ja ADSL-yhteydet, sekä kuluttajaliittymät. 24 Online ei sensuroinut Internetsivustoja poliisin sulkulistoilla. Liittymien tarjoaminen Etelä-Suomen Dataliikenne -nimellä aloitettiin syksyllä 2011. Kuluttajavirasto oli aiemmin huomauttanut yritystä harhaanjohtavasta markkinoinnista. Yhtiö haettiin konkurssiin vuonna 2013. == Lähteet == == Aiheesta muualla == * Tietokone-lehden uutinen * Kauppalehden uutinen Luokka:Entiset suomalaiset tietoliikenneyhtiöt Luokka:Entiset suomalaiset yritykset